Την ώρα που η Ελλάδα θρηνεί τουλάχιστον 76 νεκρούς – ανάμεσα τους και πολλά παιδιά – από την φονική πυρκαγιά στην Ανατολική Αττική, ο Μητροπολίτης Καλαβρύτων Αμβρόσιος διαπράττοντας επιεικώς ύβρη και επιβεβαιώνοντας άλλη μια φορά το φασιστικό προφίλ του, με δηλώσεις του, απέδωσε την τραγωδία στους «άθεους πρωθυπουργούς και επιτελεία που με την αθεΐα τους διεγείρουν την οργή του Θεού!».

Την απάντηση στον Αμβρόσιο δίνει με τον τρόπο του ένας νέος παπάς από την Καλαμάτα, ο πατήρ Νεόφυτος, με ανάρτησή του στο Facebook: «Σεβόμαστε τους πάντες ιδιαιτέρως δε τους ανθρώπους της τρίτης ηλικίας , όμως σε έναν συγκεκριμένο υπερήλικα πρέπει κάποιος να του πει ένα… «ΣΚΑΣΕ ΕΠΙΤΕΛΟΥΣ» σταμάτα να πονάς και να σκανδαλίζεις τον ορθόδοξο και μη κόσμο δεν σου φταίει ο Χριστός και η Εκκλησία σε τίποτε σταμάτησε να τους βάζεις μπροστά για να βγάζεις την κακία σου . Είμαστε παπάδες και τα λόγια μας πρέπει να είναι ΑΜΒΡΟΣΙΑ και ΝΕΚΤΑΡ στις ψυχές των ανθρώπων όχι ΧΟΛΗ και ΞΥΔΙ».